RESOLUCIÓN do 15 de outubro de 2008 pola que se convoca unha xornada sobre A problemática do botellón.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 22/10/2008

Dentro das actividades programadas para o ano 2008, en colaboración coa Dirección Xeral de Administración Local, anúnciase a realización dunha xornada sobre A problemática do botellón, que deberá desenvolverse conforme as seguintes bases:
Obxectivos.
-Coñecer os cambios sociais operados en relación coa temática da xornada.
-Valorar a oportunidade de actuacións das administracións sobre esta cuestión.
-Saber cales son as características que debe revestir a intervención policial, para conxugar axeitadamente o dereito dos mozos ao divertimento co dereito dos residentes ao descanso.
Destinatarias/os.
A xornada vai dirixida aos responsables políticos, aos servizos de policía, protección civil e sanitarios, ás asociacións estudiantís, veciñais e xuvenís, así como a todos os profesionais interesados directamente nesta temática.
Inscrición e admisión.
A inscrición dos participantes será totalmente gratuíta. A admisión realizarase por rigorosa orde de entrada de solicitudes no rexistro da Academia Galega de Seguridade Pública.
Prazas.
300 prazas.
Solicitudes.
1. O persoal que desexe participar nesta xornada deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de novembro de 2008, ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada (986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
A xornada realizarase o día 17 de novembro.
O horario será das 9.30 ás 14.00 e das 16.00 ás 19.30 horas, cunha duración de 8 horas lectivas.
Contido.
-Aproximación sociolóxica a esta cuestión.
-Problemáticas sanitarias e de adicción.
-Problemáticas sociais: ruídos, danos, lixos, etc.
-Solucións desde unha óptica multidisciplinar, achegadas polas administracións locais.
Relación de admitidos.
A relación de admitidos publicarase o día 14 de novembro a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 20 61 17/18/24.
Lugar.
A xornada desenvolverase na Sala Obradoiro do Palacio de Congresos e Exposicións de Galicia, sito na rúa Miguel Ferro Caaveiro, s/n, San Lázaro, Santiago de Compostela.
Certificado de asistencia.
Ao remate da xornada entregaráselle un certificado de asistencia a aquelas persoas que acrediten a súa participación continuada a ela.
Modificacións.
A Academia Galega de Seguridade Pública poderá modificar o desenvolvemento da xornada para adaptala ás necesidades da Administración e ás continxencias que poidan xurdir.
A Estrada, 15 de outubro de 2008.
P.S. (Disposición primeira Orde 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "20500D013P026.PDF"